8. ΒΑΣΙΛΙΚΟΝ ΔΙΑΤΑΓΜΑ της 20 Μαρτ./11 Απρ. 1955 Περί τρόπου αναγνωρίσεως και λειτουργίας ιδιωτικών Παραρτημάτων Γενικών Αποθηκών και καθορισμού δικαιωμάτων του διαχειριζομένου ταύτα. [Α΄ 35]. Εν όψει του άρθρ. 15 του ν.δ. 3077/1954. Άρθρον 1.-Ο διαχεριζόμενος Γενικήν Αποθήκην, εις ον παρεχωρήθη το κατά το άρθρ. 15 του ν.δ. 3077/1954 «Περί Γενικών Αποθηκών» δικαίωμα αναγνωρίσεως εν τη περιφερεία της Γενικής αυτού Αποθήκης ιδιωτικών παραρτημάτων, υπέχων δια τα εις τα παραρτήματα ταύτα αποτιθέμενα ακεραίαν την ευθύνην φυλάξεως και συντηρήσεως την καθοριζομένην κατά τας γενικάς του ν.δ/τος 3077/1954 «περί Γενικών Αποθηκών» διατάξεις δια τας εγκεκριμένας κυρίας αυτού Γενικάς Αποθήκας αποθηκευόμενα, δεν υποχρεούται ν’ αποδεχθή πάσαν πρότασιν βιομηχάνου ή εμπόρου προς αναγνώρισιν τοιούτου ιδιωτικού παραρτήματος εις χώρον παρεχόμενον παρ’ αυτού κατά χρήσιν δι’ απόθεσιν ειδών του εμπορίου ή βιομηχανίας αυτών, αλλά δύναται κατ’ οικείαν κρίσιν αποφασίζων, ν’ αποδεχθή τοιαύτην πρότασιν μετ’ εκτίμησιν, υπ’ αυτού γιγνομένην, της καταλληλότητος από απόψεως ασφαλείας, φυλάξεως και συντηρήσεως των εις τους χώρους τούτους αποτεθησομένων, ως και των ειδικωτέρων συνθηκών υφ’ ας δέον ή απαιτείται να ενεργήται η διαχείρισις τούτων και εν γένει λειτουργία του παραρτήματος. -Δια την αναγνώρισιν τοιούτων παραρτημάτων προς αποταμίευσιν εμπορευμάτων διατελούντων υπό Τελωνειακήν διαμετακόμισιν απαιτείται προηγουμένη έγκρισις της αρμοδίας Τελωνειακής Αρχής παρεχομένης υπό τους όρους και προϋποθέσεις του εις εκτέλεσιν του άρθρου 9 του ν.δ. 3077/1954 προβλεπομένου διατάγματος. Γενικές Αποθήκες 30.Γ.β.8 30.Γ.β.8 Γενικές Αποθήκες Άρθρ.2.-Εις τον διαχειριζόμενον την Γενικήν Αποθήκην παραχωρείται η χρήσις του παρεχομένου χώρου, ην και τρίτος δύναται να παράσχη δι’ όλον τον συμφωνηθέντα χρόνον διαρκείας της λειτουργίας του ιδιωτικού παραρτήματος, ή αποθηκεύσεως των εν αυτώ αποτεθησομένων αλλά και μετ’ αυτόν, εφ’ όσον υφίστανται εν αυτώ αποτεθέντα πράγματα. Δια την περίπτωσιν καθ’ ην ο παραχωρήσας την χρήσιν του χώρου στερηθή των επ’ αυτού δικαιωμάτων του και διαταχθή δια δικαστικής αποφάσεως η εξ αυτού αποβολή του βιομηχάνου ή εμπόρου διαχειριζομένου την Γενικήν Αποθήκην, ο τελευταίος ούτος δικαιούται να διακόπτη την περαιτέρω λειτουργίαν του παραρτήματος και να μεταφέρη τ’ αποθηκευθέντα δαπάνη του εμπόρου ή βιομηχάνου βαρυνούση την αξίαν αυτών εις άλλους επί τούτω παρεχομένους αυτώ κατά χρήσιν καταλλήλους χώρους Κεντρικάς αυτού Γενικάς Αποθήκας ως και να λάβη παν άλλο νόμιμον μέτρον. Άρθρ.3.-Οι τίτλοι αποθηκεύσεως δι’ αποτεθέντα εις τοιαύτα παραρτήματα εκδίδονται μόνον εις διαταγήν των αιτησαμένων την αναγνώρισιν του παραρτήματος βιομηχάνων ή εμπόρων ή της πιστοδοτούσης τούτους Τραπέζης και δέον πάντοτε να φέρωσιν εν τω σώματι αυτών εμφανώς την ένδειξιν, ότι η αποθήκευσις εγένετο εις ιδιωτικόν παράρτημα και να προσδιορίζηται εν αυτοίς συγκεκριμένως ο χώρος εις ον εγένετο η αποθήκευσης των αποτεθέντων. Άρθρ.4.-Τα καταβλητέα εις τον διαχειριζόμενον την Γενικήν Αποθήκην δικαιώματα αποθηκεύσεως, δια τα εις τοιαύτα ιδιωτικά παραρτήματα αποθηκευόμενα, καθορίζονται, εις εκάστην περίπτωσιν υπό της Γενικής Αποθήκης κατά συμφωνίαν μετά του ενδιαφερομένου εμπόρου ή βιομηχάνου. Ο διαχειριζόμενος Γενικήν Αποθήκην οφείλει κατά δεκαήμερον να υποβάλλη εις το Υπουργείον Εμπορίου (Διεύθυνσιν Εμπορικών Οργανώσεων, Τμήμα Α΄) τας κατά το δεκαήμερον τούτο γενομένας υπό αυτού αναγνωρίσεις ιδιωτικών παραρτημάτων, μετά σχετικών πληροφοριών περί του ονόματος του εμπόρου ή βιομηχάνου δια λογαριασμόν του οποίου εγένετο η αναγνώρισις, του ύψους των καθορισθέντων δικαιωμάτων ως και των δια τον καθορισμόν αυτών ληφθέντων υπ’ όψει στοιχείων ως λ.χ., της τοπογραφικής θέσεως εις ην ευρίσκετο το αναγνωρισθέν παράρτημα, του αριθμού των κτισμάτων και το διάγραμμα αυτών, της αξίας και του ευαισθήτου των υπό την διαχείρισιν των Γενικών Αποθηκών ειδών κλπ., και να παρέχη πάσαν άλλη ενδεικνυομένην πληροφορίαν. Ο Υπουργός Εμπορίου είτε κατόπιν αιτήσεως του ενδιαφερομένου είτε και αυτεπαγγέλτως δύναται   μετά γνώμην και της υπό του άρθρ. 19 Ν.Δ. 3077/ 1954 προβλεπομένης Επιτροπής να μειώνη τα κατά τ’ ανωτέρω καθορισθέντα δικαιώματα, της αποφάσεως αυτού ταύτης ούσης υποχρεωτικής δια τον διαχειριζόμενον την Γενικήν Αποθήκην ως και δια τον ενδιαφερόμενον έμπορον ή βιομήχανον. 